૨૩મીએ લોકસભાની ચૂટણીનું મતદાન છે ત્યારે પોરબંદરમાં અખબાર જગત દ્વારા મતદાન પ્રોત્સાહન જાગૃતિ કાર્યક્રમનું આયોજન કરવામાં આવ્યું હતું, જેમાં નિયમિત રીતે મતદાન કરનાર દિવ્યાંગોનું સન્માનપત્ર આપી નવાજવામાં આવ્યા હતા, લોકશાહીના સૌથી મોટા પર્વ એવી લોકસભાની ચૂંટણીની તડામાર તૈયારીઓ પોરબંદરમાં ચાલી રહી છે વહીવટીતંત્ર વધુ ને વધુ મતદાન થાય તે માટેના પ્રયત્નો કરી રહ્યું છે, તો બીજી બાજુ સામાજીક સંસ્થાઓ પણ સરકારી તંત્ર સાથે ખભેખભા મીલાવીને મતદાન જાગૃતિ માટેના પ્રયત્નો કરી રહી છે ત્યારે પોરબંદરમાં લોહાણા અખબાર જગત મીડીયા ગૃપ-ગુજરાતના ઉપક્રમે મતદાન પ્રોત્સાહન જાગૃતિ કાર્યક્રમનું નવતર આયોજન કરવામાં આવ્યું હતું.